รัฐบาลไทย-ข่าวทำเนียบรัฐบาล-ผลการประชุมคณะรัฐมนตรี เมื่อวันอังคารที่ 1 สิงหาคม 2560 ในส่วนที่เกี่ยวข้องกับกระทรวงศึกษาธิการ
วันพุธที่ 2 สิงหาคม 2560
ผลการประชุมคณะรัฐมนตรี เมื่อวันอังคารที่ 1 สิงหาคม 2560 ในส่วนที่เกี่ยวข้องกับกระทรวงศึกษาธิการ
ผลการประชุมคณะรัฐมนตรี เมื่อวันอังคารที่ 1 สิงหาคม 2560
ข่าวสํานักงานรัฐมนตรี 410/2560
มติ ครม.1สิงหาคม2560
ผลการประชุมคณะรัฐมนตรี เมื่อวันอังคารที่1สิงหาคม2560ในส่วนที่เกี่ยวข้องกับกระทรวงศึกษาธิการคือเห็นชอบร่างระเบียบฯ ว่าด้วยการเบิกจ่ายเงินสวัสดิการเกี่ยวกับการศึกษาของบุตร,อนุมัติโครงการประชารัฐร่วมใจปลูกต้นไม้ให้แผ่นดิน,รับโอนนายกมล รอดคล้าย ไปดํารงตําแหน่งที่ปรึกษาพิเศษประจําสํานักนายกรัฐมนตรี และเห็นชอบแต่งตั้งนายเฉลิมชนม์ แน่นหนา ให้ดํารงตําแหน่งที่ปรึกษาด้านระบบการศึกษา สํานักงานเลขาธิการสภาการศึกษา
● เห็นชอบร่างระเบียบฯ การเบิกจ่ายเงินสวัสดิการเกี่ยวกับการศึกษาของบุตร
คณะรัฐมนตรีมีมติเห็นชอบในหลักการร่างระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการศึกษาของบุตร พ.ศ. .... ตามที่กระทรวงการคลัง (กค.) เสนอ
สาระสําคัญของร่างระเบียบ
1. ยกเลิกระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการศึกษาของบุตร พ.ศ. 2551 และระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการศึกษาของบุตร (ฉบับที่ 2) พ.ศ. 2553
2. กําหนดคํานิยามคําว่า “ส่วนราชการผู้เบิก” “ส่วนราชการเจ้าสังกัด” “เงินสวัสดิการ” และ “ผู้มีสิทธิ”
3. กําหนดหลักเกณฑ์และวิธีการในการใช้สิทธิขอรับเงินสวัสดิการเกี่ยวกับการศึกษาของบุตร ในกรณีที่ผู้มีสิทธิมีคู่สมรสที่มีสิทธิได้รับการช่วยเหลือจากหน่วยงานนั้น ๆ ทั้งสองฝ่าย และในกรณีการเปลี่ยนแปลงผู้ใช้สิทธิเบิกเงินสวัสดิการ เมื่อฝ่ายใดฝ่ายหนึ่งได้แจ้งการใช้สิทธิไว้แล้ว สามารถเปลี่ยนแปลงผู้ใช้สิทธิเบิกเงินสวัสดิการให้อีกฝ่ายหนึ่งเป็นผู้เบิก
4. กําหนดวิธีการใช้สิทธิขอรับเงินสวัสดิการเกี่ยวกับการศึกษาของบุตรในกรณีผู้มีสิทธิได้รับคําสั่งให้ไปช่วยปฏิบัติราชการซึ่งอยู่ต่างส่วนราชการผู้เบิก ให้ยื่นใบเบิกสวัสดิการ ณ ส่วนราชการที่ไปช่วยปฏิบัติราชการ โดยก่อนการใช้สิทธิเบิกเงินสวัสดิการผู้มีสิทธิต้องจัดทําหนังสือแสดงเจตนาขอรับเงินสวัสดิการตามแบบที่กรมบัญชีกลางกําหนด และกรณีที่ผู้มีสิทธิพ้นจากราชการหรือถึงแก่กรรมก่อนที่จะใช้สิทธิให้ยื่นใบเบิกเงินสวัสดิการ ณ ส่วนราชการผู้เบิกบํานาญหรือเบี้ยหวัดหรือสํานักงานที่รับราชการครั้งสุดท้าย
5. กําหนดรายการในหลักฐานการรับเงินของสถานศึกษา และกรณีผู้มีสิทธิได้รับหลักฐานการรับเงินของสถานศึกษาแล้วแต่เกิดสูญหายให้ใช้สําเนาหลักฐานการรับเงินของสถานศึกษา ซึ่งผู้รับเงินรับรองเป็นเอกสารประกอบการขอเบิกเงินแทนได้ และกรณีที่หลักฐานการรับเงินเป็นภาษาต่างประเทศให้มีคําแปลงเป็นภาษาไทยไว้ด้วย และให้ผู้ใช้สิทธิขอเบิกเงินลงลายมือชื่อรับรองคําแปลด้วย นอกจากนี้ กรณีที่สถานศึกษาในต่างประเทศเป็นผู้ออกหลักฐานการรับเงินตามหลักสูตรการศึกษาที่เป็นความร่วมมือ/ข้อตกลง/จัดโครงการพิเศษของสถานศึกษาในประเทศที่ได้กําหนดให้ผู้ศึกษาต้องไปศึกษาหรือสมัครไปศึกษาในสถานศึกษาในต่างประเทศ ให้สถานศึกษาในประเทศต้องรับรองรายการที่เรียกเก็บค่าใช้จ่ายตามหลักสูตรที่กําหนด ระบุภาคการศึกษา/ปีการศึกษา และให้มีคําแปลเป็นภาษาไทยด้วย
6. กําหนดระยะเวลาการยื่นใบเบิกเงินสวัสดิการให้กระทําภายในระยะเวลาที่กําหนดไว้ เว้นแต่กรณีดังต่อไปนี้
6.1 ผู้มีสิทธิถูกสั่งพักราชการหรือถูกสั่งให้ออกจากราชการไว้ก่อน
6.2 ผู้มีสิทธิมีความจําเป็นต้องขอผ่อนผันต่อสถานศึกษาในการชําระเงินล่าช้า
6.3 ผู้มีสิทธิมีบุตรกู้ยืมเงินเรียนจากกองทุนเงินให้กู้ยืมเพื่อการศึกษา
7. กําหนดวิธีการดําเนินการในกรณีที่ผู้มีสิทธิไม่สามารถลงลายมือชื่อในใบเบิกเงินสวัสดิการหรือไม่สามารถยื่นใบเบิกเงินสวัสดิการด้วยตนเอง
8. กําหนดผู้มีอํานาจอนุมัติให้เบิกเงินสวัสดิการเกี่ยวกับการศึกษาของบุตรในส่วนราชการบริหารส่วนกลาง และส่วนราชการบริหารส่วนภูมิภาค
9. กําหนดให้การเบิกเงินสวัสดิการเกี่ยวกับการศึกษาของบุตรต้องจัดทําด้วยระบบอิเล็กทรอนิกส์
●อนุมัติโครงการประชารัฐร่วมใจปลูกต้นไม้ให้แผ่นดิน
คณะรัฐมนตรีมีมติอนุมัติโครงการประชารัฐร่วมใจปลูกต้นไม้ให้แผ่นดิน ตามที่กระทรวงทรัพยากรธรรมชาติและสิ่งแวดล้อม (ทส.) เสนอ และมอบหมายให้ ทส. กระทรวงมหาดไทย (มท.)และกระทรวงอื่น ๆ ทุกกระทรวงกรุงเทพมหานคร และองค์กรปกครองส่วนท้องถิ่นทุกแห่งร่วมกันดําเนินการโครงการประชารัฐร่วมใจปลูกต้นไม้ให้แผ่นดิน
สาระสําคัญของโครงการ
1)รําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
2)รณรงค์และส่งเสริมให้หน่วยงานภาครัฐ ภาคเอกชน และประชาชนร่วมกันปลูกต้นไม้เพื่อเป็นการเสริมสร้างความรัก ความสามัคคี และร่วมกันกระทําความดีให้กับประเทศชาติตามพระราโชบายฯ
3)ปลูกฝังจิตสํานึกในการอนุรักษ์ต้นไม้ และทรัพยากรป่าไม้ให้แก่ประชาชนทุกคนในประเทศ
กิจกรรมและแผนการดําเนินโครงการ
1)เปิดโครงการประชารัฐร่วมใจปลูกต้นไม้ให้แผ่นดินโดยทุกจังหวัดทั่วประเทศจัดเตรียมพื้นที่ปลูกต้นไม้อย่างพร้อมเพรียงกัน ในวันที่ 7สิงหาคม 2560 โดยกําหนดให้พื้นที่ศูนย์การเรียนรู้การบริหารจัดการทรัพยากรธรรมชาติและสิ่งแวดล้อม ตําบลมหาพราหมณ์ อําเภอบางบาล จังหวัดพระนครศรีอยุธยา (พื้นที่ของกระทรวงมหาดไทย) เป็นพื้นที่หลักในการเปิดโครงการและเรียนเชิญคณะรัฐมนตรีร่วมกันเปิดโครงการประชารัฐร่วมใจปลูกต้นไม้ให้แผ่นดินและปลูกต้นไม้ ณ พื้นที่ศูนย์เรียนรู้การบริหารทรัพยากรธรรมชาติและสิ่งแวดล้อม จังหวัดพระนครศรีอยุธยา
2)การรณรงค์และส่งเสริมให้ทุกภาคส่วนร่วมกันปลูกต้นไม้ ระหว่างวันที่ 7 สิงหาคม–30กันยายน 2560
3) พื้นที่เป้าหมายทั้งพื้นที่กรรมสิทธิ์ของประชาชน และในพื้นที่ของรัฐทุกประเภท
4)ความรับผิดชอบในการบํารุงรักษาต้นไม้พื้นที่ภายใต้การกํากับดูแลของหน่วยงานราชการ ให้หน่วยงานราชการที่กํากับดูแลพื้นที่ทําหน้าที่ดูแลและบํารุงรักษาต้นไม้ที่ปลูกภายใต้โครงการ ส่วนพื้นที่ป่าตามกฎหมาย และมติคณะรัฐมนตรีให้กรมป่าไม้ กรมอุทยานแห่งชาติ สัตว์ป่าและพันธุ์พืช และกรมทรัพยากรทางทะเลและชายฝั่ง ดูแลและบํารุงรักษาต้นไม้ที่ปลูกภายใต้โครงการ และพื้นที่สาธารณะ และสวนสาธารณะที่ประชาชนและชุมชนใช้ประโยชน์ร่วมกันให้องค์กรปกครองส่วนท้องถิ่นที่กํากับดูแลพื้นที่ดูแล และบํารุงรักษาต้นไม้ที่ปลูกภายใต้โครงการ
●การโอนเพื่อแต่งตั้งข้าราชการให้ดํารงตําแหน่งที่ปรึกษาพิเศษประจําสํานักนายกรัฐมนตรี
คณะรัฐมนตรีมีมติอนุมัติตามที่สํานักนายกรัฐมนตรีเสนอรับโอนนายกมล รอดคล้ายเลขาธิการสภาการศึกษา (นักบริหารระดับสูง) สํานักงานเลขาธิการสภาการศึกษา และแต่งตั้งให้ดํารงตําแหน่งที่ปรึกษาพิเศษประจําสํานักนายกรัฐมนตรี (นักบริหารระดับสูง)สํานักงานปลัดสํานักนายกรัฐมนตรี สํานักนายกรัฐมนตรี ตามข้อ 1 วรรคหนึ่ง ของคําสั่งหัวหน้าคณะรักษาความสงบแห่งชาติ ที่ 16/2558 ลงวันที่ 15 พฤษภาคม พุทธศักราช 2558 ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปโดยผู้มีอํานาจสั่งบรรจุทั้งสองฝ่ายได้ตกลงยินยอมในการโอนแล้ว
●การแต่งตั้งข้าราชการให้ดํารงตําแหน่งประเภทวิชาการระดับทรงคุณวุฒิ
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนายเฉลิมชนม์ แน่นหนาผู้อํานวยการสํานักพัฒนากฎหมายการศึกษา สํานักงานเลขาธิการสภาการศึกษา ให้ดํารงตําแหน่งที่ปรึกษาด้านระบบการศึกษา (นักวิชาการศึกษาทรงคุณวุฒิ)สํานักงานเลขาธิการสภาการศึกษา ตั้งแต่วันที่ 16 กันยายน 2559 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
บัลลังก์ โรหิตเสถียร
สรุป/รายงาน